George Russell

George William Russell (sündinud 15. veebruaril 1998) on Suurbritannia Vormel 1 sõitja. George Russell sündis King Lynnis Suurbritannias. Tal on vend Benjy ja õde Cara. Russell alustas oma karjääri kardisõidus 2006. aastal, kui ta oli kaheksa-aastane. Kardisõiduga tegeles ka tema vend Benjy, kuid ei olnud nii edukas kui George. Juba esimestel George Russelli kardispordi aastatel sai selgeks, et ta on tõeline talent. 2009. aastal võitis Russell kardispordis oma esimesed meistritiitlid, tulles Briti tšempioniks. Russell võistles kardispordis kuni 2013. aastani, võites selle aja jooksul mitmesuguseid tiitleid, nii Suurbritannia kui ka Euroopa tasemel. 2014. aastal alustas George Russell sõitmist Formula Renault 2.0 sarjas ning ka Suurbritannia Vormel 4 sarjas. Mõlemas sarjas sai Russell häid tulemusi, isegi võites Suurbritannia Vormel 4 sarja. 2015. ja 2016. aastal võistles George Russell Euroopa F3 sarjas. 2015. aastal saavutas ta kokkuvõttes 6. koha ning 2016. aastal saavutas ta 3. koha. 2017. aastal liikus Russell edasi GP3 sarja. Tegemist oli täieliku läbimurde aastaga Russelli jaoks, sest ta võitis terve sarja väga veenvalt. Hooaja jooksul tõusis Russel 7 korda poodiumile, neist neli korda esimesele kohale. Samuti õnnestus Russellil saada 2017. aastal Mercedese noorsõitjate programmi. 2018. aastal võistles George Russell Vormel 2 sarjas, mis osutus samuti väga edukaks hooajaks. Kuigi Russellil olid vastasteks andekad noorsõitjad nagu Lando Norris, Alexander Albon, Nyck de Vries ja Artjom Markelov, võitis Russell sarja veenvalt. Hooaja lõpuks edestas ta teisel kohal lõpetanud Lando Norrist 68 punktiga ning Hooaja jooksul tõusis Russel 11 korda poodiumile, neist seitse korda esimesele kohale. Pärast edukat karjääri madalamates programmides liitus Russell 2019. aastaks Williams Vormel 1 tiimiga. Tema tiimikaaslaseks 2019. aasta hooajal oli Robert Kubica. Kuna Williamsi tiimi vormel oli selgelt kõige aeglasem vormel terves sarjas, siis terve hooaja vältel oli Russelli põhikonkurent tema tiimikaaslane. Oma tiimikaaslast edestas Russell sel hooajal igas kvalifikatsioonis. Sellele vaatamata oli Russell ainuke sõitja, kes ei saanud ühtegi punkti 2019. aasta hooajal. 2020. aasta Vormel 1 hooaeg pidi algama Austraalias Melbourne'is, kuid võidusõit katkestati koroonapandeemia tõttu. Russell sai hooajaks ka uue tiimikaaslase Nicholas Latifi, kelle vastu oli Russell varem võistelnud F2 sarjas. Hooaeg sai alguse Austria GP-ga, mille Russell pidi katkestama. Russell saavutas Styrian GP kvalifikatsioonis 11. koha, mis oli parim saavutus tema senises karjääris. Tal oli võimalus teenida oma karjääri esimesed F1 sarja punktid Emilia Romanga GP-l, kuid ta kaotas turvaauto taga sõites vormeli üle kontrolli ja sõitis vastu seina. Hiljem kirjeldas Russell seda viga kui oma karjääri kõige rängemat. Russell asus hooaja jooksul asendama Mercedeses Lewis Hamiltoni, kes oli haigestunud koroonasse. Ta sai kvalifikatsioonis teise koha ning tal oli mitmeid võimalusi võidusõit võita, kuid lõpuks lõpetas ta 9. kohal, teenides oma esimesed F1 sarja punktid. Hooaja jooksul võitis Russell igas kvalifikatsioonis oma tiimikaaslast teist hooaega järjest ja alustas, arvestades auto kiirust, väga kõrgetelt kohtadelt. Sellega teenis ta endale hüüdnime “Mr. Saturday”, mis viitab tema suurepärastele kvalifikatsiooni tulemustele. 2021. aastal oli Russelli tiimikaaslaseks Nicholas Latifi. Belgia GP-l õnnestus Russellil kvalifikatsioonis saavutada 2. koht. Võidusõitu oli mitu korda halbade ilmaolude tõttu edasi lükatud ning lõpuks sõideti ainult 2 ringi, mõlemad turvaauto all. Sellele vaatamata sai George Russell esimest korda Vormel 1 poodiumile. Venemaa GP-l õnnestus Russellil jällegi keerulistes oludes kvalifikatsioonis saavutada 3. koht, kuigi sõidu lõpetas ta 10. kohal. 2022. aasta Vormel 1 hooajal liitub George Russell Mercedese F1 tiimiga, saades endale Valtteri Bottase koha. "Who is Racing Driver George Russell? Biography, Career and Life Story". Vaadatud 8.12.2021. "George Russell | Racing career profile | Driver Database". Vaadatud 8.12.2021. Khorounzhiy, V. "Prema sign Russell, Bosak for Formula Renault Alps campaign". Formula Scout. Vaadatud 8.12.2021. "George Russell". Originaali arhiivikoopia seisuga 3.01.2022. Vaadatud 8.12.2021. "George Russell". FIA_F2® - The Official F2® Website. Vaadatud 8.12.2021. Holl, A. J. "Team mate battles 2019: The final score – Russell vs Kubica". RaceFans. Vaadatud 8.12.2021. "What they said: F1 drivers and teams react to the delayed start of the F1 season | Formula 1®". Formula 1. Vaadatud 8.12.2021. "Austrian Grand Prix 2020—F1 Race". Formula 1. Vaadatud 8.12.2021. "F1's George Russell reveals 'biggest mistake' of his career". The Independent. 16. aprill 2021. Vaadatud 8.12.2021. "George Russell „gutted" as Mercedes debut Sakhir GP win is „taken away"". Sky Sports. Vaadatud 8.12.2021. "10 Fast Facts About George Russell". HotCars. 14.09.2021. Vaadatud 8.12.2021. "Belgian GP: George Russell embraces „strange" first F1 podium as qualifying heroics count". Sky Sports. Vaadatud 8.12.2021. "Russell says converting P3 grid slot to Russian GP podium was 'not realistic' after claiming P10 in Sochi | Formula 1®". Formula 1. Vaadatud 8.12.2021. "Mercedes announce George Russell will partner Lewis Hamilton in 2022 as Briton signs long-term deal | Formula 1®". Formula 1. Vaadatud 8.12.2021.